stanford-oval/wikipedia huggingface dataset:
מדיירה (יין)
סוגים, ייצור

ניתן להכין מדיירה משמונה סוגי ענבים. זנים אלה הם:
Terrantez
Bastardo
מוסקט
Listrao
Sercial
Verdelho
Boal
Malvasia (המתאים ביותר)
הענבים נבצרים כשהם בשלים לחלוטין, הם מופרדים מהגבעולים, מותססים על קליפתם, ולאחר מכן מוסיפים ברנדי ליין 4% עד 5% מהכמות המותססת ב-17–20 אחוז אלכוהול, ומעמידים את תכולת הסוכר שלו ל-2–7 אחוזים. הוא ממותק כך על ידי הוספת תירושו שלו עצמו, (שהונח בצד והתבגר).
המאפיין המיוחד של הייצור הוא טיפול בחום של היין החדש למשך 4–6 חודשים, התיישנות במדיירה (בשמש, בחממות או בתאים תרמיים רבי קומות הנקראים אסטופס). לאחר מכן, היין מיושן עוד כמה שנים בחביות ולאחר מכן בבקבוקים. היינות המתקבלים בדרך זו הם בעלי אחוז אלכוהול גבוה ותכולת סוכר מתונה (2%–7%). תווית היינות הטובים ביותר מציינת גם את סוג היין והעינב:
Malmsey, Malvasia (מתוק, עשוי מענבי Malvasia).
Bual (Boal) ו-Verdelho (חצי יבש).
Sercial (יבש, חזק) וכו'.
על הבקבוק של רוב הזנים ניתן לקרוא רק את אורך היישון בחבית:
בן 3 – Finest מיועד על פי רוב לבישול
בן 5 – Reserve
גיל 10 – Special Reserve
בן 15 – Extra Reserve
Colheita או Harvest סגנון זה כולל יינות מבציר בודד, אך התיישנו לתקופה קצרה יותר מ-Vintage Madeira אמיתי, אך לפחות 5 שנים.
גיל 20 – Vintage או Frasqueira ואז לפחות עוד שנתיים בבקבוק.
יינות Vintage עשויים רק מהבציר של השנים הטובות ורק מתירוש של זני ענבים מסורתיים. יינות אלו הוכחו כשומרים על טעמם ואיכותם במשך יותר מ-150 שנה.
מוזיאון היין של פונשל מציג את ההיסטוריה של יין מדיירה וייצור היין.
תצרוכת

Sercial הוא יין בהיר עם גוון בהיר יחסית לרוב; אפריטיף,
יין הקינוח הטיפוסי של Malmsey המתוק, בעל הגוף,
ה-Bual המעושן מעט מומלץ בעיקר לגבינות,
וה-Verdelho הבינוני-יבש מיועד בעיקר למרקים.
לקריאה נוספת

Hancock, David (2009). Oceans of Wine: Madeira and the Emergence of American Trade and Taste. Yale University Press. ISBN 9780300136050
Liddell, Alex (1998). Madeira. Faber & Faber. ISBN 0-571-19096-0
ראו גם

מרסלה (יין)
פורט (יין)
שרי (יין מחוזק)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מדיירה (יין)".
היין הלבן Blandy's Malmsey יושן עד שקיבל צבע חום
כרם על החוף הצפוני של מדיירה (בכפר סנטנה)
יקב פורטוגלי מסורתי (מדירה, פונשל)
בואל מדיירה בציר 1843
תנועות עיניים

תנועות עיניים הן היכולת של העין לבצע תנועה לכיוונים שונים, על ידי השרירים החוץ-עיניים (Extrinsic muscles).
מבט על עין ימין מצד ימין:

1 = Annulus tendineus communis

2 = Superior rectus muscle

3 = Inferior rectus muscle

4 = Medial rectus muscle

5 = Lateral rectus muscle

6 = Superior oblique muscle

7 = Trochlea of superior oblique

8 = Inferior oblique muscle

9 = Levator palpebrae superioris muscle

10 = עפעף

11 = גלגל העין

12 = עצב הראייה
תנועה של גלגל העין מתבצעת על ידי פעולה של שישה שרירים המחוברים לגלגל העין עצמו. שרירים אלו פועלים כדי להזיז את העין ל-6 מנחים עיקריים:
העין זזה מדיאלית לכיוון האף על ידי שריר ה-Medial rectus.
העין זזה הצידה (הסתכלות לצד, שלא לכיוון האף) על ידי שריר ה-Lateral rectus.
שריר ה-Inferior oblique פועל להרמת גלגל העין כאשר היא מסתכלת מדיאלית.
שריר ה-Superior oblique פועל להורדת גלגל העין או להסתכלות מטה כאשר היא מסתכלת מדיאלית.
שריר ה-Superior rectus מעלה את העין כאשר היא פונה הצידה.
שריר ה-inferior rectus מוריד את העין כאשר היא פונה הצידה (לטרלית).
בתנאי חושך או בהיעדר נקודת ייחוס, יכולה להיגרם אשליית תנועה (Autokinetic effect) לעצם נח, (בדרך כלל נק' אור במקום חשוך), וזאת בשל תנועת הסקאדות של העיניים.
סוגי תנועות עיניים

ישנן כמה סוגי תנועות עיניים, ואינן קשורות לכיוון עצמו של תנועת העיניים.
saccade(אנ') - סקאדה. תנועה מהירה בקפיצות, בעיקר כדי לשנות מבט, ולהתביית על עצם. כ-200 מילי שניות זהו זמן התגובה לתכנון ולאתחול סקאדה, וכ-80-100 מילי שניות משך הסקאדה עצמה, ומתרחשת כ-4-5 פעמים בשנייה. תנועה סקאדית מאפיינת למשל קריאת ספר.
micro saccade(אנ') - מיקרו סקאדה. תנועה שאורכה פחות מ-20 arcmin(אנ').
הסקאדות הן רצוניות, ותפקידן לשים את הפוביה (fovea(אנ')) מול עצם עליו אנו מעוניינים להתמקד. Saccadic main sequence - סקאדות מאופיינות כתנועות בליסטיות, היינו, ככל שהעצם אליו צריך להביט נמצא במרחק יותר גדול, שיא המהירות הזוויתית להגיע לשם, תהיה יותר גדולה.
drift(אנ') - תנועה לא רצונית, המתרחשת במקביל לתנועות העיניים האחרות, מעין סחף מאוד קטן (מבחינת אורך) של העין לכיוון רנדומלי.
Smooth pursuit(אנ') - מתרחשת כאשר יש עצם בתנועה שרוצים לעקוב אחריו, וניתן לצפות מה יהיה כיוון ומהירות תנועתו. זוהי תנועה הדורשת קשב, כיוון שנדרש מהמח עצם עם מהירות וכיוון עליו יוכל לעקוב.
Vestibular Ocular Reflex(אנ') - רפלקס של תנועה משלימה לתנועות האחרות כשמזיזים את הראש, והעיניים עוקבות אחרי עצם קבוע. תנועה זו מערבת את מערכת שיווי המשקל ותנועות הראש.
Opto Kinetic Nystagmus(אנ') - תנועת עזר לסקאדה ולמעקב, כאשר העצם הנעקב יוצא משדה הראייה, אז העין חוזרת להיכן שראתה אותו לראשונה.
Vergence system(אנ') - תנועות עיניים הקשורות להתמקדות לעצם הקרוב לפנים, המתרחק או מתקרב מאיתנו. בניגוד לסוגי התנועות מעלה, בתנועה זו כל עין זזה בנפרד לכיוון אחר, אבל ביחד.
סקאדות ו-smooth pursuit, נשלטות במח על ידי ה-Posterior parietal cortex, שבין השאר אחראי על אינטגרציה בין חושית של המיפוי, ועל הפניית תנועות עיניים למושא הקשב. כמו כן על תכנון הסקאדות אחראי ה-Frontal eye fields.
שליטה עצבית על תנועות העיניים

בדומה לשרירים אחרים בגוף, שרירי העין נשלטים על ידי מערכת העצבים המרכזית, דרך מסלולים עצביים השייכים למערכת המוטורית. הפקודות המוטוריות שיורדות מקליפת המוח עוברות דרך גזע המוח, ומגיעות לשרירי העיניים דרך שלושה מעצבי הגולגולת - עצבים מס' IV, III ו-VI.
עצב מס' III, "העצב מניע העיניים" (Nervus oculomotorius), אחראי על עצבוב שריר ה- medial rectus, superior & inferior rectus ושריר ה- inferior oblique, וכן הוא מעצבב את שריר ה- Levator palpebrae, המעלה את העפעפיים. עצב זה מספר גם סיבים פאראסימפתטיים אשר אחראים לכיווץ האישון. שיתוק העצב השלישי, אם כן, יביא לתמונה קלינית שבה המטופל לא מסוגל להזיז את העין הפגועה לקרבת לאף, להעלותה או להורידה אלא רק מעט להזיזה הצידה. כמו כן תהיה צניחת עפעף והאישון לא יגיב לאור (לא יתכווץ). סיבות לפגיעה בעצב השלישי כוללות מצבים כגון בעיה באספקת הדם (ווסקולפתיה), טראומה, או מפרצת. בכחמישית עד רבע מן המקרים הסיבה לפגיעה בעצב אינה ידועה. הפגיעה יכולה להתרחש באזורים שונים בהם עובר העצב: כך למשל, פגיעה בגזע המוח תאופיין בחלק מן המקרים בהמיפלגיה (שיתוק) של צד הגוף הנגדי ואטקסיה של צד הגוף הנגדי. פגיעות בעצב השלישי יכולות להתרחש גם באזור התת-עכבישי, בארובת העין או בסינוס הקברנוסי.
עצב מס' IV, "עצב הסליל" (Nervus trochlearis), אחראי על עצבוב ה-superior oblique ופגיעה בעצב זה תביא לחוסר יכולת של המטופל להוריד מבט (כשגלגל העין פונה לאף). פגיעה מבודדת בעצב זה נגרמת לרוב כתוצאה מטראומה.
עצב מס' VI, "העצב המצדיד" (Nervus abducens), אחראי על עצבוב ה-Lateral rectus, פגיעה בעצב זה תביא לחוסר יכולת של המטופל להזיז את העין הפגועה הצידה. אצל אנשים מבוגרים, פגיעה בעצב זה נגרמת לרוב כתוצאה ממחלה כגון סוכרת או ממחלת כלי דם, אולם יש לשלול גם מצבים הקשורים לארתריטיס. בכל מקרה, לעיתים יש לבצע הדמיה לבסיס הגולגולת על מנת לשלול תהליכים גידוליים אשר יכולים להביא לשיתוק של עצב זה. אם השיתוק לא מלווה בכאבים, ותוצאות הבדיקות הן נורמליות, וכן לא נצפה שיש לחץ תוך-גולגולתי גבוה, ניתן לעקוב באופן שמרני אחר החולים. במקרים בהם השיתוק מלווה בכאב, ניתן לטפל בחולים באמצעות פרדניזון הניתן למשך 5 ימים, אשר מביא להקלה משמעותית בכאבים.
שליטה עצבית על תנועות העיניים > גרעיני עצבי הגולגולת

הגרעינים של העצב השלישי והרביעי ממוקמים בחלק הגבי של המוח האמצעי, קדמית לתעלת המוח, בעוד שגרעין העצב השישי ממוקם בפונס. נגעים באזורים אלו מביאים לבעיות שונות בשדה הראייה, שלעיתים ניתן להבדילם מנגעים בעצב עצמו:
גרעין העצב השלישי: בעוד שפגיעה בעצב השלישי המעצבב שרירי עין אחת בלבד תביא לפגיעה באותה העין, הרי שגרעין העצב השלישי מכיל סיבים משותפים לשתי העיניים עבור השריר המרים את העפעפיים. כמו כן, מכיל גרעין העצב השלישי עצבוב של שריר ה-superior rectus מהעין הנגדית.
מכאן, שחוסר יכולת להרים את גלגל העין הנגדית למעלה, יחד עם חוסר יכולת להרים את העפעפיים בשתי העיניים, יכוון לפגיעה בגרעין העצב השלישי.
גרעין העצב הרביעי: בשונה מפגיעה בגרעין העצב השלישי, המתאפיינת בתמונה קלינית שונה מול פגיעה בעצב השלישי עצמו, במקרה של פגיעה בגרעין העצב הרביעי לא ניתן להבדיל אל מול פגיעה בעצב הרביעי עצמו, והתמונה הקלינית זהה.
גרעין העצב השישי: פגיעה בגרעין העצב השישי, מלבד הפגיעה בשריר ה-Lateral rectus, מביאה גם לחולשה בצד הפנים, לחולשה בהסתכלות קדימה ואף לירידה ברמת ההכרה. הסיבה לכך היא שגרעין העצב השישי ממוקם ליד מסילות עצביות הקשורות לעצב הפנים, אזור ה-Pontine lateral gaze center, וכן אזור הקרוי reticular activating system אשר אחראי בין היתר על מצב ההכרה.
שליטה עצבית על תנועות העיניים > שליטה סופר-נוקלארית על תנועות העיניים

שליטה סופר-נוקלארית על תנועות העיניים מאפשרת לשתי העיניים לפעול יחד כדי ליצור תנועה מתואמת.
לדוגמה: כאשר אנו רוצים להתבונן ימינה, עין ימין שלנו פונה הצידה לצד ימין, כלומר פעולה זו מתבצעת על ידי שריר ה-lateral rectus הימני. עין שמאל גם היא מתבוננת ימינה, כלומר פונה לכיוון האף, ופעולה זו מתבצעת על ידי שריר ה-medial rectus השמאלי. מכאן, שיש שני שרירים שונים הפועלים לצורך הסטת המבט לאותו הצד. על מנת לתאם את פעולת שני השרירים הללו, יש צורך במערכת אשר תפקח על תנועות מתואמות של העיניים.
שריר ה-medial rectus השמאלי, כאמור, מעוצבב על ידי עצב שלוש (oculomotor), בעוד ששריר ה-lateral rectus הימני, מעוצבב על ידי עצב שש (abducens). על מנת ששתי העיניים יסתכלו לאותו הכיוון, יש צורך בכך שיהיה תיאום של פעולת שני העצבים הללו, על מנת ששתי העיניים יפנו לאותו הצד. פעולה זו מתבצעת באזור הקרוי - paramedian pontine reticular formation (או בראשי תיבות - PPRF). אזור זה אחראי למעשה על תנועת עיניים מתואמת לצדדים דרך הקשר שלו הן לעצב השישי האיפסילטרלי והן לעצב השלישי הקונטרה-לטרלי. אזור זה ממוקם בגזע המוח, ספציפית בפונס ובמוח האמצעי, ומקבל מידע עצבי מקליפת המוח. אזור זה קרוב לגרעין העצב השישי.
פגיעה ב-PPRF באזור הימני, אם כן, תביא לחוסר יכולת להסתכל לכיוון שדה הראייה הימני, ולהפך. במילים אחרות, פגיעה באזור גזע המוח תביא לסטיית מבט לכיוון הנגדי מכיוון הפגיעה עצמו.
אזור ה-PPRF מקבל גם מידע מקליפת המוח, מהאונה המצחית בצד הנגדי (כך למשל, PPRF ימני מקבל מידע מהאונה המצחית השמאלית). מידע זה שולט על תנועות עיניים מהירות, הנקראות גם "סקאדות" (Saccades). כמו כן, אזור ה-PPRF מקבל מידע מאונה פאריאטו-אוקסיפיטלית של אותו הצד, השולטת על תנועות עיניים איטיות (pursuits). נגע באונה המצחית, למשל, עלול להביא לכך שתהיה סטיית מבט אל הצד הפגוע עצמו: נגע באונה מצחית שמאלית תביא לסטיית מבט לכיוון שמאל (זאת, בשונה מנגע ב-PPRF שמאלי, המאופיין בסטיית מבט לכיוון ימין). בשונה מכך, פרכוס באונה המצחית יביא לסטיית מבט לצד הנגדי מהצד בו חל הפרכוס.
מדידת תנועות עיניים

חקר תנועות עיניים ומדידתם (אנ') ובייחוד תנועות עיניים מהירות REM (אנ') הוא תחום מדעי ממנו מסיקים מסקנות רבות בתחום הפסיכולוגיה הקוגניטיבית - חקר ההבנה הנפשית, כמו בדיקת קשב ותשומת הלב, זמן עד המצמוץ כזמן הנדרש עד להבנה ומעקב אחרי המקום אליו מביט אדם בשעת קריאה או בתגובה לגירויים קוליים וחזותיים שונים. הניסויים משמשים גם בחקר התפתחות האדם וגם התפתחות בעלי חיים, ומגלה מתי לראשונה תינוקות מגיבים לסביבתם: למראות, לקולות, לשפה ועוד.
ניתן למדוד פרמטרים שונים עבור כל עין בנפרד: גודל אישון, כיוון תנועה מעלה / מטה, כיוון הראש. כנגזרת של הזמן מחושבת מהירות התנועה.
הדרך העיקרית לעקוב אחר תנועות עיניים היא שימוש במצלמה. לעיתים מדובר במכשיר ייעודי למעקב עיניים, כשהוא מבוסס בדרך כלל על הארה ב-LED תת-אדום וצילום איכותי. ישנם גם פתרונות פשוטים יותר, המתבססים על מצלמות מחשב או טלפון נייד. פתרון נוסף, שכיח הרבה פחות הוא Coil system / Scleral Coil (אנ') - מעקב בעזרת סליל מתכתי ששמים כמו עדשה על העין. הנבדק יושב בתוך "כלוב" מגנטי. תנועה של העין תיצור זרם, המחושב לכדי שלושת צירי התנועה.
מלבד שימוש רפואי ומחקרי למדידות, חוקרים תנועות עיניים בניתוח שיווקי ופרסומי (איפה אנשים מסתכלים כשנכנסים לחנות, באתר אינטרנט, מודעה וכדומה), וגם בתעשיית ה-gaming.
מעקב אחר תנועות עיניים משמש גם בצרכים צבאיים, למשל בקסדת טייסים מתוצרת אלביט מערכות.
בהתאם לאופי השימוש ולתובנות הרצויות, האמצעים נבדלים בניידות (משקפיים, התקן שולחני, התקן USB, עדשות), ובתדירות בה הם מודדים את תנועות העיניים.
בעבר נדרש ציוד מעבדתי יקר לביצוע ניסויים מסוג זה, אך כיום עם פיתוח והפצת משקפי מציאות מדומה, מצלמות דיגיטליות, ותוכנות עיבוד אות תמונה, אפשר לבצע ניסויים מסוגים אלו כמעט בכל מקום, וביתר קלות.
ראו גם

תיאום עין-יד
הערות שוליים

↑  https://www.ncbi.nlm.nih.gov/books/NBK10991/
↑  https://www.britannica.com/science/saccade
↑  ראה תמונה
↑  osapublishing.org/josa/abstract.cfm?uri=josa-46-11-987
↑  https://www.ncbi.nlm.nih.gov/pmc/articles/PMC4861686/
↑  https://www.nature.com/articles/eye2014284
↑  https://link.springer.com/article/10.1007/s00221-007-0967-3
↑  https://www.sciencedirect.com/science/article/pii/S1567423110090064
↑  https://medium.com/@kushankpoddar1/why-is-eye-tracking-important-for-market-research-2120d02e1c5c
↑  https://theconversation.com/how-eye-tracking-gives-players-a-new-experience-in-video-games-54595
↑  https://www.thomasnet.com/insights/eye-tracking-technology-takes-jet-pilots-to-new-heights/
↑  https://elbitsystems.com/product/hdts/
↑  מסך צבעוני ויותר מטרות: דור העתיד של קסדות טייסי החמקן, באתר וואלה, 26 באפריל 2019
| מערכת הראייה האנושית |
| --- | --- | --- |
| העין | רשתית • עדשה • קרנית • קשתית • אישון •  תנועות עיניים |  |
| מסלולים עצביים | עצב הראייה • תצלובת הראייה • גרעין הברך הצדי • קליפת הראייה • התליל העליון (Superior colliculus) • PPRF • FFA • MLF • FEF |  |
| תאים ברשתית | תא קולט אור (קנים, מדוכים) • תא רשתית דו-קוטבי • תא גנגליון • תא אופקי • תא אמקרין |  |
| תפיסה חזותית | ראייה • תפיסת עומק • תפיסת צבע • ראיית לילה • שדה ראייה • אשליה אופטית • הכתם העיוור |  |
| אביזרים | משקפיים • תרשים לבדיקת ראייה‎ • אוטורפרקטומטר • רטינוסקופ |  |
| --- | --- |
בקרת זהויות :  NLI: 987007565348305171  LCCN: sh85046666  LNB: 000130361  NKC: ph359636 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אפיון תנועות העיניים כאשר מסתכלים על פנים. התנועות הן מסוג saccade
smooth pursuit עבור מטרה הנעה ימין-שמאל
המנגנון המוחי של ה-Vestibulo-ocular reflex
Saccadic mainsequence - ככל שמרחק תנועת העין יותר גדול, כך שיא המהירות הזוויתית יותר גדול. כל נק' אפורה היא סקאדה אחת, המאופיינת בזווית (מרחק אליו הגיעה), ובשיא המהירות הזוויתית שהייתה לה.
הבונים

ערך זה עוסק במושב בישראל. אם התכוונתם למשמעות אחרת, ראו .
| --- | --- |
מושב הבונים, מבט מדרום
מדינה: ישראל ישראל
מחוז: חיפה
מועצה אזורית: חוף הכרמל
גובה ממוצע: ‎17 מטר
תאריך ייסוד: 1949
תנועה מיישבת: התנועה הקיבוצית
סוג יישוב: מושב שיתופי
נתוני אוכלוסייה לפי הלמ"ס לסוף 2022
  - אוכלוסייה: 383 תושבים
    - שינוי בגודל האוכלוסייה: ‎-0.8% בשנה
 מפת מיקום  מפה דינמית   (למפת הכרמל מוגדלת) הבונים(למפת הכרמל רגילה) הבונים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הבונים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הבונים32°38′14″N 34°55′58″E﻿ / ﻿32.6371534192029°N 34.9326889038371°E﻿ / 32.6371534192029; 34.9326889038371  heמפת היישובים של מועצה אזורית חוף הכרמל (in English: Hof HaCarmel Regional Council) באדום - הבונים בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 9 מתוך 10

חוף הבונים
הַבּוֹנִים הוא מושב שיתופי במישור החוף בין מושב עין איילה (מדרום) למושב צרופה (מצפון) והוא חלק מהמועצה האזורית חוף הכרמל.
בתחום המושב נמצא מבצר כפרלט, מבצר מימי הביניים. לאורך החוף הסמוך למושב משתרעת שמורת טבע, המודגשת על ידי טבלת גידוד ומנהרות שיצרו מי הים בסלעי הכורכר, וצמחייה.
מושב הבונים ב-1954
היסטוריה

המושב הוקם בשנת 1949 על ידי תנועת הנוער "הבונים" שעל שמו נקרא היישוב.
בתחום המושב נמצאים שרידיו של מבצר צלבני, מבצר כפרלט, הבנוי על שרידים עתיקים יותר.
המושב עצמו הוקם על שרידיו של הכפר הערבי הנטוש כפר לאם. תושביו הראשונים היו עולים מבריטניה ומדרום אפריקה, חלקם לוחמים אחרי שירות בצבאות בעלות הברית במלחמת העולם השנייה. קבוצת העולים מדרום אפריקה עלו בראשות סולי (שלמה) אוסין. בשנת 1960 עזבו את המושב רבים מהתושבים שנמנו על המייסדים, עקב חילוקי דעות בתוך היישוב.
המושב זכה לפרסום שלא מרצונו ב־11 ביוני 1985, עת אירע "אסון הבונים". באירוע פגעה רכבת באוטובוס שהסיע תלמידי בית-ספר בעת שזה ניסה לחצות קטע של מסילת החוף ליד המושב. בעקבות האסון נבנתה אנדרטה להרוגים על ידי יריב אמיתי, תושב הבונים, בקרבת מקום האירוע.
בשנת 1997 החליטו חברי המושב לעבור תהליך של הפרטה.
בראשית המאה ה-21 החלה בניית "הרחבה" בהמשך המושב לכיוון דרום. למושב נוספו תושבים רבים חדשים הן ל"הרחבה" והן ליישוב הישן, וחלו שינויים בתפיסת החיים של החברים באגודה ובמבנה הדמוגרפי של המושב.
היסטוריה > כלכלה

בתחילת דרכו עבדו חברי המושב בעבודות מזדמנות, באיסוף צדפים, בלולי עופות, גידול צאן, וחקלאות. במשך הזמן עברו להתבסס על חקלאות: גידולי שדה, מטעי הדרים, גידול בננות ופירות סובטרופיים (אבוקדו, ליצ'י ואפרסמון), וכמו כן על רפת חלב ולול פיטום.
במקום פועל גם מפעל לאגרגטים בשם "אגריקל".
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוגוסט 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
| --- | --- |
בקרת זהויות :  NLI: 987007467857405171 
ערך זה הוא קצרמרבנושא מושבים. אתם מוזמנים לתרום לוויקיפדיה ו.
שנות ה-30 של המאה ה-16

שנות ה-30 של המאה ה-16 היו העשור הרביעי של המאה ה-16, החלו ב-1 בינואר 1530 והסתיימו ב-31 בדצמבר 1539.
אירועים בולטים בעולם

פרק זה לוקה בחסר. אנא תרמו לוויקיפדיה ו.
אירועים בולטים בעולם > מלחמה ופוליטיקה > מלחמות

23 בנובמבר 1531 – סוף מלחמת קאפל השנייה שם קץ לברית הפרוטסטנטית בשווייץ
1534 – העות'מאנים כובשים את בגדאד.
אירועים בולטים בעולם > מלחמה ופוליטיקה > אירועים פוליטיים משמעותיים

27 בפברואר 1531 – נכרתת ברית שמלקלדן, ברית הנסיכים הפרוטסטנטיים בגרמניה
25 בינואר 1533 – אן בולין נהיית אשתו השנייה של הנרי השמיני
1 ביוני 1533 – אן בולין מוכתרת למלכת אנגליה
11 ביולי 1533 – המלך הנרי השמיני מנודה על ידי האפיפיור. באותם הימים לנידוי משמעות דיפלומטית ראשונה במעלה
5 בדצמבר 1533 – איוון האיום מוכתר כנסיך מוסקבה
9 ביוני 1534 – ז'אק קרטייה הוא האירופאי הראשון שמגיע לנהר סנט לורנס
11 ביוני 1534 – ז'אק קרטייה וצוותו עורכים את המיסה הקתולית המתועדת הראשונה בצפון אמריקה, ומכריזים בהמשך על שטח רחב מאזור קנדה בשם צרפת החדשה
24 ביוני 1534 – ז'אק קרטייה הוא האירופי הראשון שמגלה את אי הנסיך אדוארד
6 בדצמבר 1534 – הספרדים מקימים את קיטו, לימים בירת אקוודור
18 בינואר 1535 – פרנסיסקו פיסארו מקים את לימה, בירת פרו
1536 – הקמת האינקוויזיציה בפורטוגל.
2 במאי 1536 – מלכת אנגליה, אן בולין נעצרת ונאסרת באשמת ניאוף, גילוי עריות, בגידה במלך וכישוף
15 במאי 1536 – אן בולין, מלכת אנגליה, עומדת למשפט בהאשמת בגידה בממלכה וניאוף
19 במאי 1536 – הוצאתה להורג של אן בולין, אשתו השנייה של מלך אנגליה הנרי השמיני, באשמת ניאוף ושימוש בכשפים
1539 – פרנסואה הראשון חותם על צו אשר עשה את הצרפתית לשפת המנהל הרשמית במקום הלטינית בצרפת. צו זה חייב כמרים לרשום לידות, נישואין והלוויות בצרפתית והקמתם של משרדי רישום בכל אזור בצרפת.
אירועים בולטים בעולם > מלחמה ופוליטיקה > קולוניאליזם ואימפריאליזם

16 בנובמבר 1532 – ההרפתקן הספרדי פרנסיסקו פיסארו שובה את אטוואלפה, קיסר האינקה האחרון, וטובח את 6,000 חברי פמלייתו הלא-חמושים בקרב קחאמרקה
15 בנובמבר 1533 – הקונקיסטאדור פרנסיסקו פיסארו נכנס לבירת האינקה, קוסקו
2 בפברואר 1536 – מחפשי זהב ספרדים מייסדים את בואנוס איירס
14 בינואר 1539 – ספרד מספחת את קובה
30 במאי 1539 – ארננדו דה סוטו עוגן במפרץ טמפה, לשם הגיע עם 600 חיילים במטרה למצוא זהב
לאורך העשור, כחלק מההתפשטות הקולוניאסטית באפריקה של האימפריה הפורטוגזית, חודרת האימפריה לאזור נהר הזמבזי, שם שולטת ממלכת מוטאפה (אנ'). הפורטוגזים מקימים מספר מאחזים באזור ומתחילים בביצוע סחר חליפין עם המקומיים.
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.
26 ביולי 1533: ההוצאה להורג של אטוואלפה, האינקה (תואר המקביל לקיסר בתרבות האירופית) השלוש עשרה והאחרון של אימפריית האינקה בדרום אמריקה.
19 במאי 1536 – הוצאתה להורג של אן בולין, אשתו השנייה של מלך אנגליה הנרי השמיני, עבור ניאוף ובגידה.
אסונות

פרק זה לוקה בחסר. אנא תרמו לוויקיפדיה ו.
26 בינואר 1531 – ליסבון נחרבת ברעידת אדמה
מדע וטכנולוגיה

פרק זה לוקה בחסר. אנא תרמו לוויקיפדיה ו.
אישים בולטים

פרק זה לוקה בחסר. אנא תרמו לוויקיפדיה ו.
הערות שוליים

↑  Christianity, britannica
↑  Southern Africa - European and African interaction from the 15th through the 18th century, אנציקלופדיה בריטניקה
| עשורים במאה ה-16 |
| --- | --- | --- |
|  | << • 1500–1509 • 1510–1519 • 1520–1529 • 1530–1539 • 1540–1549 • 1550–1559 • 1560–1569 • 1570–1579 • 1580–1589 • 1590–1599 • >> |  |
| --- | --- |
בקרת זהויות :  KulturNav: 4e545db2-5c3f-4119-8e09-89ac97bfa0cd 
ציור המתאר את בוליין במגדל לונדון, בזמן שנכלאה וחיכתה להוצאתה להורג
26 ביולי 1533: ההוצאה להורג של אטוואלפה.
שנות ה-30 של המאה ה-17

שנות ה-30 של המאה ה-17 היו העשור הרביעי של המאה ה-17, החלו ב-1 בינואר 1630 והסתיימו ב-31 בדצמבר 1639.
אירועים בולטים בעולם

פרק זה לוקה בחסר. אנא תרמו לוויקיפדיה ו.
אירועים בולטים בעולם > מלחמה ופוליטיקה > מלחמות

מלחמת שלושים השנים (1618 - 1648) -
17 בספטמבר 1631 – קרב ברייטנפלד: הניצחון הפרוטסטנטי הראשון במלחמת שלושים השנים
18 בספטמבר 1635 – פרדיננד השני, קיסר האימפריה הרומית הקדושה מכריז מלחמה כנגד צרפת
1636: מלחמת הפקווט (אנ') – מאבק בין שבט הפקווט לבין המתיישבים האנגלים ובעלי בריתם, שבטים הילידים־אמריקאים שנשלטו קודם לכן על ידי הפקווט.
לאורך העשור מתגבשת ברית במזרח אפריקה נגד הקולוניה הפורטוגזית. שבטי קלנגה (אנ'), מנייקה (אנ') ומוזורה שילבו כוחות במתקפה, אולם המתקפה המשולבת לא צלחה, והמפלה הביאה לסיום המאבק האנטי־קולוניאלי.
אירועים בולטים בעולם > מלחמה ופוליטיקה > אירועים פוליטיים משמעותיים

17 בספטמבר 1630 – בוסטון נוסדת
25 במרץ 1634 – המתיישבים האנגלים הראשונים בראשות הלורד בלטימור הגיעו למרילנד
17 באפריל 1636 – יסוד העיר טמבוב
8 בספטמבר 1636 – נוסדת אוניברסיטת הרווארד במסצ'וסטס, הקולג' הוותיק ביותר באמריקה
15 בפברואר 1637 – פרדיננד השלישי מוכתר לקיסר האימפריה הרומית הקדושה
10 ביולי 1637 – האקדמיה הצרפתית מקבלת מעמד מהמלך במסמך חתום שאושר על ידי הפרלמנט הצרפתי
20 בנובמבר 1637 – פטר מינואי ההולנדי מפליג מנמל גטבורג עם משלחת שוודית ליבשת אמריקה, כדי לגלות את שוודיה החדשה
29 במרץ 1638 – "שוודיה החדשה" נוסדת על ידי מתיישבים שוודים בדלאוור
מהפכה חברתית ביפן נערכת על ידי השוגון היפני, טוקוגאווה איימיצו (אנ') :
1633 - השוגון מכריז על מדיניות בדלנית מאוד בשם סאקוקו שלפיה אף אדם זר לא הורשה להיכנס ליפן ואף יפני לא הורשה לצאת ממנה. בנוסף, נאסרה הנצרות ביפן.
1635 - השוגון משנה את המודל הפאודלי הפוליטי המקומי, ומחייב את השליטים הפאודלים היפנים, הדאימיו, להתגורר באופן חלקי בבירה, במטרה להגביר את השליטה עליהם. כחלק מהמודל החברתי החדש, נאסרה כל ניידות חברתית בין ארבעת המעמדות - לוחמים, חקלאים, אמנים וסוחרים. המודל החזיק מעמד כ-250 שנה.
1639 – הסכם זוהאב מסיים כ-150 שנה של מאבקים בין האימפריה העות'מאנית לממלכת פרס.
אירועים בולטים בעולם > כלכלה

פרק זה לוקה בחסר. אנא תרמו לוויקיפדיה ו.
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.
אסונות

פרק זה לוקה בחסר. אנא תרמו לוויקיפדיה ו.
מדע וטכנולוגיה

פרק זה לוקה בחסר. אנא תרמו לוויקיפדיה ו.
.
1630: כינין - מיסיונרים מביאים לאירופה מאמריקה את הכינין, שמשמש כתרופה למחלת המלריה.
1633: משפט גלילאו - גליליאו גליליי מגיע ברומא למשפטו בפני האינקוויזיציה.
1636: אוניברסיטת הרווארד - מוקמת כמוסד לימודי בעיר קיימברידג' שבמסצ'וסטס.
אישים בולטים

פרק זה לוקה בחסר. אנא תרמו לוויקיפדיה ו.
הערות שוליים

↑  מלחמת הפקווט, באתר אנציקלופדיה בריטניקה
↑  Southern Africa - European and African interaction from the 15th through the 18th century, אנציקלופדיה בריטניקה
1 2  תקופת טוקוגאווה, באתר אנציקלופדיה בריטניקה
↑  עיראק, באתר אנציקלופדיה בריטניקה
↑  THE MIGHTY QUINiNe, Uppingham School, Rutland, UK
| עשורים במאה ה-17 |
| --- | --- | --- |
|  | << • 1600–1609 • 1610–1619 • 1620–1629 • 1630–1639 • 1640–1649 • 1650–1659 • 1660–1669 • 1670–1679 • 1680–1689 • 1690–1699 • >> |  |
| --- | --- |
בקרת זהויות :  KulturNav: 814d1679-feda-4c5e-94d6-e469121f1c50 
מלחמת שלושים השנים: ניצחון מלך שוודיה, גוסטבוס אדולפוס, בקרב ברייטנפלד, 1631
אוניברסיטת הרווארד מוקמת כמוסד לימודי בעיר קיימברידג' שבמסצ'וסטס